Kim, Sung-Hwan (2005-12)
Thesis (DTh)--Stellenbosch University, 2005
AFRIKAANSE OPSOMMING: Die doel van die navorsing was om vas te stel wat die invloed van lidmate binne die Koreaanse Presbiteriaanse Kerk se Godsvoorstelling is op hul geloof en vermoe om die krisis van Iyding sinvol te verwerk. Met die oog op die maak van 'n pastorale diagnose en die asseseringsproses, is van 'n pastorale hermeneutiek gebruik gemaak. Die basiese hipotese waarmee gewerk is, is dat ontoepaslike Godsvoorstellings, versterk deur die religieus - kulturele konteks van die Presbiteriaanse Kerk in Korea, 'n belangrike rol speel in die onverrnoe van lidmate om krisisse en lyding sinvol te verwerk. In die verband is gevind dat die dominante, religieuse paradigma wat by lidmate funksioneer, gevoed word deur, onder andere, Shamanisme, Konfusianisme, Taoisme en Boeddhisme. Hierdie kulturele konteks gee aanleiding tot 'n Godsverstaan wat werk met die teologiese vooronderstelling van 'n almagtige, vrees-inboesemende opperwese wat alles beheer en kontroleer - selfs die dood. In die verband speel die konsepte van straf en oordeel 'n deurslaggewende rol. Binne teodisee word God gesien as die uiteindelike oorsaak van die kwaad. Lyding is dan 'n noodwendige, kousale gevolg van 'n genadelose God (Ch 'unbeol). Die navorsing bevind dat teodisee in Korea verbind moet word met die monoteistiese verstaan van 'n "oppergod" iHanunum/Hananim), asook die strafkomponent in die almagskategorie (Ch'unbeol/Chunneungi. Vanwee 'n kousale paradigma (oorsaak-gevolg skema) is 'n manipulasie 'n sterk faktor in Koreane se geloofsverstaan en verwerking van lyding. Dit gee aanleiding tot 'n vorm van "geloofspatologie": die manipulering van God met die oog op materiele en gesondheidsvoordele. Die ontwikkeling van geloofsvolwassenheid word hierdeur gerem. Ten einde die teologiese konsepte van oordeel en mag te verstaan, word relevante Bybeltekste eksegeties aan die orde gestel met die oog op die ontwikkeling van 'n teologie van medelye. In die verband word vier teoloe se teologiese teoriee krities bespreek, te wete die eksistensiele verstaan van 'n kruisteologie (Luther); die ontologies -trinitariese verstaan van 'n kruisteologie (Moltmann); die dialekties -emosionele pynteologie van Kitamori; en Louw se pastoraalhermeneutiese verstaan van die kruis binne die raamwerk van sy promissioterapie. Die studie stel voor 'n paradigmaskuif weg van 'n verdoemende oordeelsparadigma na 'n sensitiewe paradigma van medelye. Die implikasie is 'n radikale transformasie vanaf 'n hierargiese verstaan van mag na mag as 'n simpatieke, identifikasie-kategorie wat God se medelye in lyding demonstreer.
Please refer to this item in SUNScholar by using the following persistent URL: http://hdl.handle.net/10019.1/50266